burgasdotpro/wikipedia huggingface dataset:
Kalliopé

Kalliopé alebo Kalliopa alebo zastarano Kalliope (po grécky "Kalliopé", po latinsky "Calliope") je v gréckej mytológii múza, ktorá ochraňuje epos (inšpirovala Homéra pri tvorbe Iliady a Odysey); jej atribútom je kniha a zvitok. Je matkou Orfea a Lina.
Kontesa

Kontesa alebo komtesa je slobodná grófska dcéra.
Kamalduli

Kamalduli (z Campo di Maldulo, lat. "Congregatio Camaldulensis Ordinis Sancti Benedicti") je odnož takzvaných bielych benediktínov s pustovníckym spôsobom života, rímskokatolícky kontemplatívny rád založený roku 1012 sv. Romualdom na vrchu neďaleko Florencie, ktorý bol majetkom grófa Maldula (odtiaľ Campo di
Maldulo). Rád bol potvrdený pápežom Alexandrom II. roku 1072, keď oddelil kamaldulov od benediktínov a schválil ich ako samostatný rád (predtým boli pustovníckym zoskupením v rámci benediktínskej rodiny).
Rád bol jedným z hlavných opôr reformných úsilí 11. storočia a pre Taliansko znamenal to, čo pre Francúzsko Cluny.
Je to rád, ktorý ako prvý sprísnil benediktínsku regulu. Kamalduli hlásali pokánie, odvrat od sveta, stupňovali askézu, hľadali mučenicku smrť na misijných poliach.
Na Slovensku mali kamalduli Červený kláštor a kláštor na Zobore v Nitre.
Do dejín slovenskej kultúry zasiahli kamalduli okrem iného kamaldulskou slovenčinou.
V súčasnosti ju tvoria dve kongregácie.
Významní predstavitelia rádu.
Rád dal cirkvi 1 pápeža, 7 kardinálov, 3 arcibiskupov a 12 biskupov .
Kontext

Kontext môže byť:
Kameň

Kameň je tvrdá hornina, alebo úlomok minerálov (nerastov) používaný ako stavebný materiál, stavebný alebo dekoračný kameň. Kameň bol hlavnou surovinou na výrobu pracovných nástrojov v dobe kamennej. V geologickej praxi sa termín kameň nepoužíva a je striktne rozlišované medzi minerálmi a horninami.
Kameň bol a stále je jeden zo základných materiálov, ktoré využíva človek. Od nepamäti sa využíval v stavebníctve a výrobe nástrojov. Kamene delíme na horniny a minerály.
Využitie kameňa.
Kameň bol hlavnou surovinou na výrobu pracovných nástrojov v kamennej dobe. Aj v stavebníctve sa využíva od nepamäti. Medzi najstaršie kamenné konštrukcie patria napríklad egyptské pyramídy (na ich stavbu sa využívala napríklad sadra) peruánske chrámy, či Stonehenge. Z kameňa sa stavali komplikované zavlažovacie systémy na podporu poľnohospodárstva po celom svete. Jeho využitie je aj dnes stále rovnako rozšírené. V súčasnosti väčšina prírodného kameňa pochádza z Talianska, Španielska, Turecka, Mexika, Číny, Taiwanu, Indie, Grécka, Kanady, Francúzska, Brazílie alebo Spojených štátov amerických. Používa sa ako stavebný materiál (kamenivo), či na výrobu obkladov a dlažieb (obkladový kameň, dekoračný kameň). Do popredia sa dostali aj imitácie, tzv. umelý kameň. Je to betónový variant prírodného kameňa. Zatiaľ čo prírodný kameň má nezmeniteľné vlastnosti, umelý kameň ich môže mať cielene dodané a ponúka širší výber tvarov a farieb. Na vytvorenie dokonalého efektu prírodného kameňa je umelý kameň rôzne povrchovo upravovaný a pri správnej pokládke je od neho na nerozoznanie.
Pohľady filozofov na kameň.
McLuhan.
Kameň je podľa McLuhana ťažké a nemotorné médium viažúce na seba čas.
Augustinus.
Podľa Augustina kameň má bytie, no nemá život.
Kontextológia

Kontextológia je náuka o kontexte, o problémoch, vlastnostiach, možnostiach, typoch kontextov.
Kameň mudrcov

Kameň mudrcov je podľa alchýmie látka, ktorá je schopná svojím pôsobením premieňať hocijaké kovy na zlato a zaručuje nesmrteľnosť.
Kontinuálnosť zmyslu

Kontinuálnosť zmyslu podľa Whiteheada opäť ožila v kybernetickej lingvistike a v prácach o umelej inteligencii.
Kontinuita

Kontinuita je stálosť, nepretržitosť, nepretržitá súvislosť, prechádzanie jedného do druhého. Kontinuita je dôležitou súčasťou predmetu skúmania vo filozofii dejín. Pojem kontinuity je dôležitou kategóriou filozofie dejín.
Veľmi dôležité je odlišovať kontinuitu a výsledok jej vedeckej reflexie v ľudskom vedomí: z neexistencie informácií o niektorých úsekoch vývoja nemožno usudzovať, že kontinuita v skutočnosti neexistuje.
Kamenina

Kamenina je tvrdý glazúrovaný keramický materiál používaný v chemickom a potravinárskom priemysle a v umeleckých remeslách.
Na Slovensku sa kameninová keramika vyrábala v niekoľkých továrňach, najväčšia a najznámejšia z nich bola v Kremnici. Továreň vznikla už v roku 1815 a fungovala do roku 1956 (v roku 1945 bola znárodnená). Jej významnými majiteľmi boli najmä Jozef Trangous (v rokoch 1838 - 1861) a potom rodina Kossuchovcov.
Kameralizmus

Kameralizmus alebo kameralistika bol špecificky nemecký druh merkantilizmu. Snažil sa zdokonaliť daňový systém v prospech štátnej pokladne, podpora výroby nebola v popredí.
Kontinuita slovenských dejín

Kontinuita slovenských dejín je v 9. až 13. storočí daná tým, že Slovensko si aj vo svojom ranouhorskom historickom období nielen udržuje, ale aj naďalej rozvíja ten stupeň včasnofeudálnej vyspelosti, aký dosiahlo v období Veľkej Moravy, čím vlastne sprostredkúva isté črty veľkomoravského odkazu v oblasti materiálnej kultúry a v administratívnosprávnej sfére aj novému štátnemu uhorskému útvaru.
Kamimusubi

Kamimusubi je japonský boh plodivej sily.
Kontradikcia

Kontradikcia alebo protirečenie (lat.) je tvrdenie obsahujúce vzájomne si odporujúce myšlienky, rozpor, logický spor; vzájomné pôsobenie protikladov.
V logike je kontradikcia výroková forma, ktorá v každom dosadení nadobudne pravdivostnú hodnotu nepravda. Kontradikcia je negácia tautológie.
Kampánia

Kampánia je región v južnom Taliansku, ktorého stredom je Vezuv a Neapolský záliv. 
Kampánia má veľký historický význam, bohatú a pestrú minulosť, vzácne umelecké pamiatky. V minulosti ju ovládali Gréci, Italikovia, Rimania, Normani, rody Hohenštaufovcov a Anjouovcov, Španieli a Bourbonovci. Celá táto bohatá história oblasti sa odráža vo všetkých miestach a mestách (napr. v najdôležitejšom meste južného Talianska Neapole).
Kontraindikácia

Kontraindikácia (lat.) môže byť v medicíne:
Kampanila

Kampanila (z a "campana" zvon) je zvonica tvaru veže s kruhovým alebo štvorcovým pôdorysom, situovaná obyčajne v blízkosti pozdĺžnej strany chrámového pôdorysu. Moderné kampanily často obsahujú namiesto zvonov zvonkohry. 
Najvyššia voľne stojaca kampanila na svete je "Joseph Chamberlain Memorial Clock Tower" v Birminghamskej univerzite.
Zdroje sa ale pri uvádzaní výšky líšia, niektoré uvádzajú výšku 110 metrov a iné 100 metrov.
Kampanológia

Kampanológia je náuka o zvonoch. Zaoberá sa výzdobou, dejinami, funkciou a akustikou zvonov, metódami ich výroby, spôsobom ich ladenia, ako aj tým, ako na nich hrať.
Kanáda

Kanáda (* 6. - 5. storočí pred Kristom) bol indický filozof a legendárny systematizátor vaišéšiky.
Kontrakultúra

Kontrakultúra je protest proti dominantnej kultúre, masovej alebo populárnej kultúre v určitom časopriestorovom vymedzení a odmietanie jej noriem, hodnôt, štandardov, stereotypov a spôsobu života. Historickým príkladom kontrakultúry sú husitské hnutia, niektoré vetvy trubadúrov alebo Francois Villon v stredoveku; protihabsburgské povstania a vzdelanci 17. storočí, jakobíni pred Francúzskou revolúciou; modernisti a avantgardné hnutia na prelom 19. a 20. storočia, davisti v 1. ČSR, partizáni vo vojnovom období, antistalinistické prúdy v 50. rokoch, študentské hnutia 60. rokov, punk a underground v 70. rokoch, gothic a metal v 80. rokoch, grunge v 90. rokoch alebo alterglobalistické hnutie v súčasnosti.
Podľa M. Soukupa kontrakultúra označuje príslušníkov určitej sociálnej skupiny, ktorá je odmietaná majoritnou spoločnosťou a vymedzuje sa proti nej určitými znakmi. Termín kontrakultúry je možné chápať v intenciách protestných hnutí 60. rokov ako označenie pre príslušníkov sociálnej skupiny bojujúcej priamo či nepriamo proti establišmentu a zároveň ako vytváranie vlastnej alternatívnej kultúry. Súčasťou každej kontrakultúry je vlastná ideológia – vlastná sebareflexia a reflexia sveta, vyjadrovacie prostriedky, životný štýl, názor, móda a symboly.
Kontrapunkt

Kontrapunkt je súčasné vedenie niekoľkých samostatných melódií (hlasov) na harmonickom základe.
Komunikačný kanál (teória komunikácie)

Komunikačný kanál je časť komunikačnej sústavy, v ktorej tečie signál. Komunikačný kanál siaha od miesta oddelenia vedenia nosnej informácie u odosielateľa až po miesto jej spojenia s nosnou informáciou u prijímateľa. Komunikačný kanál pokrýva celú dráhu oddeleného spracúvania a prenosu nosnej informácie od znaku u odosielateľa po znak u prijímateľa. Na istom mieste by mal mať fyziologickú kvalitu dostredivých a odstredivých nervových dráh a v nich prebiehajúcich dejov, eventuálne kvalitu dejov v asociačných nervových spojoch.
Kontrarevolúcia

Kontrarevolúcia alebo staršie skrátene kontra (lat.) je zvrhnutie novej štátnej moci a znovunastolenie starej štátnej moci.
Kancerológia

Kancerológia (lat.+gr.) je náuka o zhubných nádoroch, najmä o rakovine.
Kontrast

Kontrast môže byť:
Kánon

Kánon môže byť:
Kontrola

Kontrola môže byť:
Kanonika

Kanonika môže byť:
Kontrola a riadenie kvality

Kontrola a riadenie kvality ("CAQ - computer-aided quality") je súčasť CAE, strojová skúška kvality hotového produktu (porovnanie želaných a skutočných rozmerov, analýza rozdielov.
Kanonizácia

Kanonizácia alebo kanonizovanie môže byť:
Sociálna kontrola

Sociálna kontrola sú spoločenské mechanizmy, prostredníctvom ktorých si spoločnosť vynucuje poriadok a dodržiavanie spoločenských noriem.
Sociálna kontrola môže byť:
La Venta

La Venta bolo významné kultové stredisko Olmékov v dnešnom Mexiku pri Mexickom zálive na nízkom ostrove obklopenom močiarmi s rozlohou asi 5 km². Žilo tu maximálne 150 osôb, ktoré vyživovalo obyvateľstvo z okolia.
Sídlo sa datuje do obdobia 1200 pred Kr. až 400 pred Kr. s vrcholom po roku 900 pred Kr., keď (800 - 400 pred Kr.) bolo sídlo štyrikrát prestavané. Po roku 400 pred Kr., kedy boli všetky významné pamiatky zničené, sa sídlo využívalo už len ojedinele na kultové účely.
V strede La Venty je komplex pravidelne usporiadaných stavieb. V jeho južnej časti sa týči 30m vysoká pyramída (základňa 125 x 70 m). V jeho strede je obdĺžnikové nádvorie ohraničené dvoma mohylami.
Našli sa tu aj početné nálezy výtvarného umenia. Všetky prenosné pamätníky z La Venty boli v modernej dobe prenesené do archeologického parku vo Villahermosa.
Labe

Labe () je rieka dlhá s povodím . Preteká Českom (358,3 km) a Nemeckom a tvorí dôležitú európsku vodnú cestu. Labe pramení na "Labské louce" v Krkonošiach a v Hamburgu ústi estuárom do Severného mora.
Vodný režim.
Najvyššie vodné stavy sú na Labe na jar pri topení snehu a postupne klesajú. V letnom období sa môžu vyskytnúť náhle vzostupy hladiny z dažďov, ktoré môžu dosiahnuť až úroveň povodne. Dlhodobé kolísanie hladiny dosahuje 7 až 8 m. Priemerný ročný prietok vody na česko-nemeckej hranici dosahuje 300 m³/s, v ústí je to okolo 800 m³/s. Morský príliv sa prejavuje až do vzdialenosti 160 km.
Vodná doprava.
Vodná doprava na Labe a Vltave je doložená už od doby bronzovej, no rozvoj modernej dopravy nastal v 18. storočí. Rakúska vláda zriadila v roku 1764 plavebnú komisiu, v roku 1766 plavebný fond a v roku 1770 Plavebné vodné riaditeľstvo, z ktorého sa neskôr vyvinulo Riaditeľstvo vodných ciest. Roku 1777 vydala Mária Terézia tzv. "Navigačný patent", ktorý povýšil plavbu nad iné spôsoby využívania rieky a vyhlásil splavné toky za majetok štátu.
V roku 1857 vznikol prístav v Děčíne a v rokoch 1897 – 1913 vznikla sústava zdvíhadiel a hrádzí na Vltave i Labe. Po založení „Komisie pre kanalizovanie Vltavy a Labe v Čechách“ bol 11. júna 1901 prijatý ríšsky Vodocestný zákon, ktorý umožnil skanalizovať a tým aj splavniť Labe z Mělníka do Brandýsa nad Labem.
V súčasnosti je rieka splavná až po Přelouč v celkovej dĺžke 950 km, s výhľadom predĺženia po Pardubice. Do Hamburgu je splavná pre námorné lode.
Príroda.
Zásluhou výrazného zlepšenia čistoty vody po roku 1990 sa do Labe po dlhej dobe vrátili losos, vydra riečna a bobor európsky, z vtáctva potápka malá, volavka popolavá, volavka biela, kormorán veľký, rybárik riečny, kulík riečny a iné.
Labe preteká štyrmi českými chránenými územiami:
Jiří Kánský

Jiří Kánský (* 16. apríl 1930, Praha, Česko-Slovensko – † 24. október 1999 ) bol český filozof pôsobiaci na Slovensku.
Po maturite na reálnom gymnáziu v Prahe 3, absolvoval štúdium filozofie na VŠPHV v Prahe. V rokoch 1953 – 1956 pôsobil ako odborný asistent na katedre spoločenských vied na Vysokej škole poľnohospodárskej v Nitre. V rokoch 1956 – 1959 bol interným vedeckým ašpirantom na katedre filozofie Filozofickej fakulty Univerzity Komenského v Bratislave, kde tiež obhájil kandidátsku dizertáciu. Na tejto katedre potom pracoval (s výnimkou rokov 1964 – 1965, kedy bol redaktorom časopisu „Predvoj“) ako odborný asistent, od r. 1966 ako docent. Za publikovanie článku vyjadrujúceho nesúhlas so sovietskou okupáciou ČSSR a objasňujúceho jej príčiny bol z FF prepustený, jeho práce nesmeli byť uverejňované ani citované. V rokoch 1972 - 1990 pracoval v Slovenskej pedagogickej knižnici v Bratislave. 
Po politickej rehabilitácii sa vrátil na katedru filozofie a dejín filozofie, kde pôsobil až do odchodu do dôchodku (1995). Spolupracoval s radou redakcií novín, časopisov, rozhlasov (v oblasti etickej problematiky), prednášal na Univerzite tretieho veku v Bratislave a vo voľnej miere aj pre verejnosť. V roku 1993 bol na dvojmesačnom študijnom pobyte na univerzite v nemeckom Dortmunde. Vo svojej pedagogickej, vedeckej a publicistickej práci sa venoval problémom sociálnej filozofie a hlavne etiky. Z východiskovej koncepcie neortodoxného pojatia marxistickej etiky prešiel vývojom k súčasnej evolučnej etiky a utilitarizmu pravidla. Evolučnú etiku, opierajúcu sa o neodarwinizmus, pokladal za podnetnú v otázkach, napr.: v probléme vzniku morálky, ovplyvnenie morálky prostredníctvom geneticky zakódovaných informácií, a tým aj objasnenie niektorých všeľudských morálnych hodnôt. Predovšetkým sa však snažil o rozvíjanie utilitarizmu pravidla (R.B. Brendt). Zameriaval sa na praktickú (aplikovanú) etiku, hlavne na etiku hospodárstva a etiku vedy. Jiří Kánský náhle zomrel 24. októbra 1999.
Laboratórium

Laboratórium (lat.) je pracovňa, miestnosť vybavená prístrojmi a technickým zariadením na prírodovedecké alebo technické experimenty a výskum.
Dimitrie Cantemir

Dimitrie Cantemir (po rumunsky) alebo Dmitrij Konstantinovič Kantemir (po rusky) (* 26. október 1673, Dimitrie Cantemir, Vaslui, Rumunsko (vtedy Silișteni, Moldavské kniežatstvo) – † 21. august 1723, Dmitrovka, Rusko) bol moldavský filozof, spisovateľ, historik a orientalista, vládca Moldavska.
V roku 1711 emigroval do Ruska, kde sa stal politickým poradcom Petra I. Dimitrie Cantemir bol členom Berlínskej akadémie (1714). Vo svojich prácach opísal prechod filozofického myslenia od stredoveku do novoveku, od scholastiky k racionalizmu.
Kontroverzia

Kontroverzia je prudká výmena názorov; spor, hádka, rozpor.
Antonio Labriola

Antonio Labriola (* 2. júl 1843, Cassino, Taliansko – † 12. február 1904, Rím) bol taliansky filozof a publicista, predstaviteľ marxizmu.
Hermann Kantorowicz

Hermann Kantorowicz (* 18. november 1877 – † 12. február 1940) bol nemecký právnik. Bol profesorom na Freiburgskej univerzite (od 1923), Univerzite v Kieli (1929), Columbijskej univerzite (od 1927).
Kontubernium

Kontubernium (lat.) bolo združenie protestantských duchovných v Uhorsku.
Kontumácia

Kontumácia je v práve: odsúdenie žalovaného, ktorý sa nedostavil.
Lactantius

Lucius Caecilius Firmianus Lactantius (* asi 260 – † po 317) bol rímsky cirkevný otec, teológ a spisovateľ z Afriky, žiak Arnobia. Dioklecián ho povolal ako učiteľa rétoriky do svojho sídelného mesta Nikomédie; tu sa stal kresťanom. Neskôr bol vychovávateľom syna Konštantina I. Veľkého.
Lactantiovo dielo "Divinae institutiones" (Božské základy, 7 kníh) je apológiou a prvým sústavným výkladom kresťanskej vierouky v latinčine.
Konvencia

Konvencia môže byť:
Individuálny kapitál

Individuálny kapitál je kapitál, ktorý je vlastníctvom jednotlivého kapitalistu, a ktorý v pomere k ostatným vystupuje samostatne, napriek tomu, že je s nimi spojený mnohostrannými vzťahmi vzájomných súvislostí a závislostí.
Konvencionalizmus

Konvencionalizmus je filozofické učenie, ktoré uznáva, že pojmy sú konvencie, ľuďmi dohodnuté abstrakcie, ktoré umožňujú proces myslenia. 
Zakladateľom konvencionalizmu je Henri Poincaré.
Temperované ladenie

Temperované ladenie je rozdelenie oktávy na 12 dielov, pričom všetky poltóny sú rovnako veľké.
Zavedené bolo najprv na klávesové nástroje (asi 1700), dnes všeobecne, s výnimkou sólových sláčikových nástrojov.
Konveniencia

Konveniencia (lat.) je zhoda, zhodnosť; súhlas, súlad.
Spoločenský kapitál

Spoločenský kapitál je súhrn všetkých individuálnych kapitálov v ich vzájomnej spojitosti a vzájomnej závislosti. 
Každý individuálny kapitál je navonok v pomere k ostatným samostatný, ale súčasne sú všetky individuálne kapitály navzájom spojené a závisia jeden od druhého.
Kapitalista

Kapitalista môže byť:
Konvolút

Konvolút je kniha, zväzok, ktorý vznikol zviazaním niekoľkých samostatne vydaných a spravidla ani obsahove nesúvisiacich tlačených alebo rukopisných diel do jednej väzby. Popri základnom diele obsahuje tzv. príväzky.
Ľudový kapitalizmus

Ľudový kapitalizmus je kapitalizmus zdemokratizovaný v dôsledku rozptyľovania kapitalistického
vlastníctvado rúk širokých vrstiev obyvateľstva prostredníctvom ľudových účastín, sociálneho partnerstva, účasti robotníkov na zisku kapitalistickýchpodnikov, prostredníctvom tvorby vlastníctva na základe manažerského systému a podobne.
Konya

Konya () je správne stredisko rovnomennej provincie v juhozápadnom Turecku ležiace v nadmorskej výške 
História.
Mesto bolo založené okolo roku 3000 pred Kr. Chetitmi a bolo to vyspelé centrum orientálneho sveta. Neskôr sa tu usadili Frýgovia. V 3. stor. pred Kr. mesto ovládol Alexander Veľký. V nasledujúcej helenistickej dobe sa tu usadzujú Gréci, ktorí sa pomiešali s pôvodnými Frýgmi, ktorých jazyk postupne zanikol. V rímskej dobe sa tu rozmáha kresťanstvo. Od roku 395 je Ikonion súčasťou Byzancie a sídlom biskupa. V 12. stor. mesto ovládli Seldžuckí Turci a Ikonion sa stal hlavným mestom Ikonského sultanátu. V 15. stor. mesto ovládli Osmanskí Turci. Počas dlhej tureckej nadvlády sa väčšina miestnych Grékov islamizovala a poturčila. Konya bola dôležitým osmanským centrom, sídlom pašu. V 19. stor. tu žilo okolo 42 000 Turkov, 1 566 Arménov a 900 Grékov. Väčšina miestnych Grékov boli tzv. Karamanlidi, teda rpzprávali iba po turecky, čo je výsledok dlhej tureckej okupácie. Existovala tu aj komunita tzv. Kapadóckych Grékov, ktorí rozprávali kapadóckou gréčtinou. Týmto jazykom rozprávali hlavne grécke dediny v okolí mesta. V roku 1923 bola grécko-turecká výmena obyvateľov, miestni Gréci odišli do Grécka a mesto ostalo moslimské, odišli aj Arméni. 
Dnes má Konya viac ako milión obyvateľov. Priemysel je strojársky, mäsový, stavebných hmôt, kobercov, hliníka, cukrovarnícky, potravinársky. Dopravná križovatka. Leží uprostred náhornej plošiny lemovanej pohorím Taurus.
Kontinentálny ľadovec

Kontinentálny/pevninský ľadovec alebo ľadovcový štít je ľadovec ležiaci na pevnine v oblasti s negatívnou teplotnou bilanciou. Vytvára rozsiahle, až niekoľko tisíc metrov hrubé ľadovcové klenby, ktoré môžu celkom prekrývať reliéf. Spod kontinentálneho ľadovca pretŕčajúce vrcholky hôr sú označované ako nunataky.
V súčasnosti sa najväčšie pevninské ľadovce nachádzajú v Antarktíde a Grónsku. Na niektorých miestach ľadovce siahajú až do mora a tvoria tzv. šelfové ľadovce. Menšie telesá, ktoré sa nachádzajú na ostrovoch v arktických oblastiach sa označuj ako ľadové čiapky.
Štátnomonopolistický kapitalizmus

Štátnomonopolistický kapitalizmus je forma kapitalistickej ekonomiky, pre ktorú je charakteristické splynutie, zrastanie najväčších monopolov, finančného kapitálu so štátnym aparátom.
Konzekvent

Konzekvent (lat.) môže byť:
Opakom je pojem antecedent.
Alpínsky ľadovec

Alpínsky (alebo piedmontský čiže vysokohorský) ľadovec je ľadovec ležiaci vo vysokohorskom údolí nad snežnou čiarou. Oblasťou akumulácie (firnovisko) snehu môže byť kar u alpských typov ľadovcov, alebo náhorná plošina u ľadovcov škandinávskeho typu. Nahromadený ľad postupne preteká z oblasti akumulácie do tzv. ľadovcového splazu. Objem ľadu môže postupne rásť, pretože sa doňho obvykle napájajú ľadovce bočných údolí. Na miestach, kde jeho podklad tvoria stupne často dochádza k vzniku priečnych trhlín, ak sa pri tom ľadovec poláme na kryhy, vzniká tzv. ľadopád. Ľadovce svojou eróznou činnosťou vytvárajú údolia tvaru U, tzv. trógy.
V priebehu štvrtohôr vznikli počas ľadových dôb pleistocénu vysokohorské ľadovce aj na území Slovenska. Vo Vysokých Tatrách bolo až 41 ľadovcov. Najväčší z nich tiekol Bielovodskou dolinou, bol 19 km dlhý a okolo 280 m hrubý.
Štátny kapitalizmus

Štátny kapitalizmus je forma bezprostrednej účasti štátu na hospodárskom podnikaní zoštátnených podnikov alebo odvetví, resp. podnikov vybudovaných z prostriedkov štátneho rozpočtu.
Konzerva

Konzerva môže byť:
Paul Lafargue

Paul Lafargue (* 15. január 1842, Santiago de Cuba, Kuba – † 26. november 1911, Draveil, Francúzsko) bol francúzsky marxistický socialistický novinár, politik, činiteľ medzinárodného robotníckeho hnutia ovplyvnený Proudhonom a Comtom, žiak a zať K. Marxa.
Kapitola

Kapitola je časť, úsek, pomerne samostatný oddiel spisu, knihy, hlava.
Konzervatívna strana (Spojené kráľovstvo)

Konzervatívna strana (), oficiálne Konzervatívna a unionistická strana () je stredopravá strana v Spojenom kráľovstve. Od roku 2010 do roku 2024 bola nepretržite vládnou stranou. Taktiež má 234 členov Snemovne Lordov, 4 europoslancov, 31 poslancov Škótskeho parlamentu, 11 poslancov Waleského zhromaždenia, 8 poslancov Londýnskeho zhromaždenia a 7 455 komunálnych poslancov.
História.
Konzervatívna strana bola založená roku 1834 z materskej strany Toryovcovpreto sa členovia Konzervatívnej strany často hovorovo označujú ako Toryovcia po boku Liberálnej strany bola jedna z dvoch hlavných politických strán v krajine v 19. storočí. Pod vedením Benjamina Disraeliho strana zohrávala znamenitú úlohu v politike na úrovni Britského impéria. 
Roku 1912 sa Konzervatívna strana zlúčila s Liberálnou unionistickou stranou, dôsledkom čoho prišla k novému názvu: „"Konzervatívna a unionistická strana“". 
V 20. rokoch 20. storočia Labouristická strana zosadila Liberálov z pozície hlavných rivalov Konzervatívcov. Toryovskí ministerskí predsedoviaobzvlášť Winston Churchill a Margaret Thatcherováviedli britskú vládu viac než polovicu 20. storočia, teda 57 rokov.
Ideológia strany.
Politická pozícia.
Politická pozícia strany v Britskej politike je stredopravá až pravicová. V rôznych časoch v strane dominovali rôzne frakcie, napríklad jedno-národní konzervatívci, thatcherovci či liberálni konzervatívci, a teda oficiálne stranícke názory sa v priebehu času menili. Strana vo všeobecnosti prijala ekonomický liberalizmus, ktorý je priaznivo naklonený voľnému trhu, limituje regulovanie obchodu štátom a realizuje privatizáciu, hoci v minulosti bola strana zástankyňou protekcionizmu.
V sociálnej oblasti je strana historicky ukotvená skôr v sociálne konzervatívnom pohľade, avšak počas posledných desaťročí sa v tejto oblasti zmiernili.
Unionizmus.
Konzervatívci sú britskí unionisti, ktorí sú proti znovuzjednoteniu Írska a osamostatneniu Škótska a Walesu a historicky boli radšej za udržanie Britského impéria.
Zahraničná politika.
Čo sa týka postoja k európskej integrácii, strana má svoje pro-európske i euroskepitcké krídla. Čo sa týka zahraničnej politiky, Toryovci sú zástancami silnej vojenskej spôsobilosti Spojeného kráľovstva ukotvenom v NATO.
Ľahkosť

Ľahkosť je v indickej filozofii prejav sattvu.
Kapitula

Kapitula môže byť:
Lahodenie

Lahodenie je spôsobovanie príjemnosti, bytie príjemným, lahodným, milým.
Kar (geológia)

Kar alebo ľadovcový kotol je polkruhový záver zaľadnených dolín alebo výklenok vo svahu prehĺbený horským ľadovcom, ktorý sa v ňom vytvára. Ako pozostatok po ľadovci sa v kare zvyčajne nachádza ľadovcové jazierko (pleso).
Kotlina nadobúda svoj charakteristický tvar pôsobením abráznych činiteľov v pohybujúcom sa ľadovci. Na Slovensku sa vyskytuje vo Vysokých Tatrách.
Konzervatórium

Konzervatórium je odborná škola, ktorá vychováva a vzdeláva profesionálnych hudobných a dramatických umelcov čiže poskytuje vzdelanie v odbore hudby, tanca a herectva. 
Štúdium.
Prijatie na konzervatórium je podmienené zložením talentových skúšok. Štúdium sa končí absolutóriom, ktoré sprevádza verejný koncertný výkon absolventa. Absolvent konzervatória získa po úspešnom ukončení školy diplom, uznávaný po celom svete ako doklad dovŕšeného profesionálneho umeleckého vzdelania.
Ronald David Laing

Ronald David Laing (* 7. október 1927, Govanhill, Spojené kráľovstvo – † 23. august 1989, Saint-Tropez, Francúzsko) bol škótsky psychiater, psychológ, iniciátor a predstaviteľ antipsychiatrie, spočiatku bol pod Sartrovým vplyvom.
Karaiti

Karaiti alebo karaimovia (z hebr. קְרָאִים – "kra'im", t. j. „predčítači“) alebo bnej mikra (synovia písma) je najväčšia sekta v judaizme, ktorá vznikla roku 765 na území dnešného Iraku po smrti exilarchu v Bagdade. Titul exilarchu dostával predseda miestnej židovskej komunity ako jej úradne uznaný predstaviteľ. Starý exilarcha zanechal po sebe dvoch synov. Za nového nástupcu obce bol zvolený mladší syn, obľúbený Chananja ben David. Starší brat Anan ben David a jeho prívrženci sa nechceli s týmto zmieriť a vyhlásili voľbu za neplatnú. Vznikol rozpor, do ktorého zasiahli kalifovi úradníci a zatkli odbojného staršieho brata. Hrozil mu trest smrti. Zachránil sa pomocou rady islamského učenca Abú Hanífa, ktorý navrhol, aby sa Anan pred úradmi vyhlásil za nástupcu sekty neuznávajúcej Talmud.
V návrhu je podobnosť so šiitskou vetvou islamu, ktorá uznáva Korán, ale odmieta ústnu tradíciu – sunnu. Ananovo vysvetlenie bolo prijaté, a tak sa stal úradne uznanou hlavou novej sekty "bnej mikra" (synovia písma). Z toho sa vytvorilo pomenovanie Karaiti.
Karaiti odmietli Talmud, a preto sú považovaní za antirabínske hnutie. Pokyny Tóry sa snažia prenášať priamo do života. V minulosti vynikli ako znalci v skúmaní Tóry.
Konzervovanie (potraviny)

Konzervovanie alebo konzervácia (lat.) je úprava potravín, ktorá umožňuje predĺžiť ich prirodzenú skladovateľnosť. Konzerva je potravinársky výrobok, ktorý je výsledkom konzervovania, v hermetickom obale z plechu (tzv. konzervová plechovica/konzervová plechovka), skla, viacvrstvových fólií, plastov a pod. resp. v užšom zmysle len tento obal. 
Možné spôsoby konzervácie:
Laissez faire, laissez passer

Laissez faire, laissez passer (fr. nechajte robiť, nechajte prejsť) sa používa v zmysle "dať veciam voľny priebeh"; v diskusii označuje stanovisko nezasahovania. Pozri aj laissez-faire.
Konziliár

Konziliár lat., prípadne "konziliant", je skúsený odborník (lekár) prizývaný ošetrujúcim lekárom na pomoc pri ťažkých alebo nejasných chrobných stavoch.
Laja

Laja (sans.) je zničenie.
Karakum

Karakum (po turkménsky: "Garagum", po rusky: "Каракумы") je piesočná púšť v Strednej Ázii v Turkménsku, ktorá zaberá približne 70 % jeho územia. Na púšti sa nachádzajú bohaté náleziská ropy a zemného plynu.
Konzistencia

Konzistencia (lat.) je spojitosť, súdržnosť, tuhosť.
Konzorcium

Konzorcium (lat.) je združenie ekonomických subjektov (napr. bánk) zamerané na spoločné uskutočnenie určitej ekonomickej transakcie.
Michail Ivanovič Karinskij

Michail Ivanovič Karinskij (; * 16. november 1840, Moskva, Rusko – † 2. august 1917, Moskva) bol ruský logik a filozof.
Lalok

Lalok môže byť:
Konzulát

Konzulát môže byť:
Láma

Láma (-slovenský kodifikovaný tvar) alebo lama (-tibetský tvar; tib, "la" - najvyšší, "ma" - princíp) je titul pre učiteľa v tibetskom budhizme. Pre učiteľku sa používa termín "lamini".
Pojem je obdobou pomenovania spirituálneho učiteľa v sanskrite - "guru". Titul láma sa môže používať ako čestný titul pre mníchov alebo mníšky, ktorí dosiahli istý stupeň rozvoja, alebo ako titul na označenie oprávnenia odovzdávať učenia. Môže byť aj súčasťou titulu, ako napríklad dalajláma.
Pravdepodobne nepochopením zo strany prvých žiakov zo Západu sa tibetský budhizmus zvykol označovať ako lamaizmus, čo je dnes považované za nepresné, resp. nesprávne označenie. 
Pozri aj.
Tibetský budhizmus
Konzultácia

Konzultácia je odborná rada, porada, vysvetlenie; výklad, odpovede vysokoškolského učiteľa na otázky študentov, prípadne podrobnejšie objasnenie ťažších partií z príslušného predmetu, najmä v rámci postgraduálneho štúdia.
Žigmund Karlovský

Žigmund Karlovský (* 1772 – † 1821) bol slovenský filozof, predstaviteľ osvietenstva. Stál čiastočne na pozíciách Kanta, nebol však agnostikom. Tvrdil, že zmysly verne odrážajú skutočnosť a pravdivosť zmyslového obrazu overuje prax.
Kooperácia práce

Kooperácia práce je forma zospoločenštenia práce, pri ktorej sa viacero osôb alebo podnikov plánovite a spoločne zúčastňuje na tom istom pracovnom procese alebo na rôznych, ale navzájom súvisiacich pracovných procesoch; znásobuje spoločenskú produktivitu práce tým, že súhrnná produktívna sila kooperovanej práce je väčšia ako súčet individuálnych produktívnych síl práce jednotlivých pracovníkov alebo podnikov; na jednej strane umožňuje vykonávať aj také práce, ktoré by jednotlivec buď vôbec nemohol vykonať,alebo aspoň nie v potrebnom čase, na druhej strane umožňuje, aby si ľudia prácu medzi sebou čo najvýhodnejšie rozdelili na zabezpečenia krytia rôznorodých potrieb spoločnosti.
Karma

Karma (-hlavný slovenský zaužívaný tvar, zároveň sanskritský kmeň; sanskritský nominatív: karman; pálijský kmeň: kamma; pálijský nominatív: kamman [kammaṃ]) je rozhodujúci faktor dharma-čakry; podľa indického náboženstva dielo, skutky, vplyv vnútorného presvedčenia na ľudské konanie. 
Človek je to, čo urobil alebo čo robí, jeho dielo je "materský život, v ktorom sa rodí"; t. j. človek svojim konaním určuje, kde, v akom materskom živote sa opäť narodí. Karman je tak vlastne označením transcendentného zákona, ktorý určuje, že človek bude v ďalšom živote žať to, čo zasial v predošlom. Z údelu človeka, dobrého alebo zlého, možno teda podľa názoru Indov vyčítať, ako konal v predchádzajúcom živote.
Pojem karmy vykryštalizoval v upanišádach a ovplyvnil nielen hinduizmus, ale je aj v pozadí všetkých náboženských prúdov, ktoré vznikli na pôde Indie. V istom zmysle by sme mohli predstavu karmy považovať za výsledok tematizácie a rozboru fenoménov praxe.
Karma v joge.
Karma v joge je krijá - očistný a adaptačný proces čistenia mysle
Jean Baptiste de Lamarck

Jean-Baptiste Pierre Antoine de Monet, Chevalier de Lamarck (* 1. august 1744, Bazentin, Francúzsko – † 18. december 1829, Paríž) bol francúzsky prírodovedec, profesor zoológie v Paríži. 
Lamarck je zakladateľ vývojovej teórie, predchodca Ch. Darwina. Ako prvý odmietol myšlienku stvorenia sveta a organizmov, zastávanú hlavne Georgesom Cuvierom, a pokúsil sa vysvetliť vznik organizmov postupným vývinom. Vo svojom diele Filozofická dilema o živočíchoch ("Philosophie zoologique") predstavil teóriu, že hlavným dôvodom historického vývinu živočíchov je zmena vonkajších podmienok.
Lamaséria

Lamaséria je lamaistický tibetský kláštor.
Koppe Dág

Koppe Dág (-po perzsky; iný prepis: Koppeh Dág(h), Koppa Dág(h); iné názvy: Kúpeh Dág(h), Kopet Dag(h), Kopetdag(h), Kopet-dag(h), Koped-Dág(h), Kopepet-Dag(h), Cherebet-e Kapet Dag, po turkménsky Köpetdag Gershi, po rusky: Chrebet Kopet-Dag/Kopetdag, Gory Kopet-Dag/Kopetdag) je pohorie na hranici Turkménska a Iránu dlhé 650 km, najvyšší vrch Kúh-e Bínálúd ( ). 
Rovnobežné chrbty aj plató sú rozdelené pozdĺžne aj priečne korytami riekami Artek a Sumbar. V oblasti sa prejavuje vysoká seizmická aktivita, najsilnejšie zaznamenané zemetrasenie sa udialo v roku 1948 a zahynula pri ňom asi tretina obyvateľov Ašchabadu. Na svahoch rastie polopúštne rastlinstvo. Počas sovietskej vlády bola na Turkménskej časti vytvorená Kapetdagská prírodná rezervácia.
Karmelitáni

Karmelitáni () – aj tzv. "obutí karmelitáni" sú mužský rád založený v druhej polovici 12. storočia na hore Karmel v Palestíne.
Rád bol schválený pápežom Honoriom III. v roku 1224. Je zameraný na kontempláciu a šírenie mariánskej úcty. Pred polovicou 13. storočia sa rozšíril v Európe a bol zaradený medzi žobravé rády. V 15. storočí sa reformoval, v dôsledku čoho sa z neho vyčlenili bosí karmelitáni.
Hlavnou činnosťou rádu je modlitba v kláštoroch a darovanie sa Bohu cez zasvätenie sa v reholi. Po ich príchode do Európy sa ich pôvodné kontemplatívne zameranie vplyvom okolností zmenilo na apoštolsko kontemplatívne.
Sestry karmelitánky sa kvôli prísnemu životu v odlúčenosti od sveta v pápežskej klauzúre, pozostávajúcom z modlitby a obety, nazývajú mníškami.
Odev karmelitánov je tmavohnedý a skladá sa z tuniky, čierneho koženého opasku, škapuliara a kapucne (karmelitánky majú od prvých sľubov čierny závoj). Počas nedieľ a sviatkov ho dopĺňa biely plášť s kapucňou.
Lambda-operátor

Lambda-operátor alebo abstraktor alebo operátor abstrakcie tvorí z výrokovej funkcie (alebo z jej jazykovej formy) meno triedy. Sám je vytvorený z písmena lambda (formula_1), za ktorým nasleduje individuová premenná: formula_2, čo čítame: "tie x, ktoré majú vlastnosť F" alebo "všetky tie x, pre ktoré platí F (x)" a čo označuje triedu indivíduí, ktoré vyhovujú vlastnosti F.
Operátor lambda môže viazať i viac premenných, napr. výraz formula_3 je menom relácie "menší než" na príslušnom univerze, t. j. množiny usporiadaných dvojíc čísiel, kde prvé je menšie než druhé.
Kópia

Kópia (lat.) je verná napodobenina, odpis, prieklep, fotografická snímka, fotografický obraz získaný kopírovaním.
Karneades

Karneades alebo Karneadés môže byť:
Johann Heinrich Lambert

Johann Heinrich Lambert (* 26. august 1728, Mulhouse (Alsasko) – † 25. september 1777, Berlín) bol nemecký filozof, fyzik, astronóm a matematik, kartograf, zástanca deizmu.
Život.
Narodil sa v alsaskom mestečku Mülhausen v rodine krajčíra. Bol vedecký samouk. Študoval rôzne vedecké spisy, ktoré boli v tom čase písané hlavne v latinskom a francúzskom jazyku. Školu navštevoval nepravidelne, keďže musel pomáhať otcovi. Pôvodne sa mal stať kňazom, ale rodina bola chudobná, preto sa vyučil sa za krajčíra, tak ako jeho otec a dedo. 
Už ako pätnásťročný začal pracovať ako účtovník v železiarňach v Seppois, v roku 1745 sa zamestnal ako sekretár v redakcii novín a o tri roky neskôr sa stal súkromným učiteľom. Popri práci intenzívne pokračoval v ďalšom vzdelávaní. 
V roku 1761 dokázal, že Ludolfovo číslo je iracionálne.
Do roku 1763 žil prevažne v Augsburgu, potom sa presťahoval do Berlína, kde ho vymenovali za redaktora Pruského astronomického almanachu. V roku 1765 sa stal členom Kráľovskej akadémie vied v Berlíne. 
Udržiaval vedecké kontakty s francúzskym akademikom d'Alembertom, ale aj s nemeckými a holandskými akademikmi.
Počas svojho života zastával viacero významných vysokých funkcií.
Dielo.
Napísal dvadsaťjeden vedeckých prác, v ktorých hlavnou témou bola teória svetla.
V roku 1764 vydal dvojzväzkové dielo "Nové organon, alebo myšlienky o skúmaní a popise pravdy a jej odlíšení od omylu a zdania", v ktorom povýšil teóriu poznania a logiku na novú, vyššiu úroveň od čias Aristotela a F. Bacona. 
V roku 1766 publikoval dielo "Theorie der Parallellinien", v ktorom sa zaoberal štúdiom rovnobežiek, roku 1779 mu v Berlíne vyšla práca "Pyrometria", rozprava o teple. Venoval sa aj štúdiu svetla a štúdiu teórie pravdepodobnosti.
Patrí medzi zakladateľov teórie merania svetla. V roku 1772 zverejnil prvý trojrozmerný farebný systém.
Johann Heinrich Lambert zomrel 25. septembra 1777 vo veku štyridsaťdeväť rokov v Berlíne na TBC.
Kopija

Kopija je najstaršia bodná žrďová zbraň pre pechotu a jazdectvo. Spočiatku to bola drevená tyč (tzv. drevec, často viac než 2 m dlhý) so zašpicateným koncom (hrotom). Neskôr to bola dýka pripevnená na koniec drevenej tyče, kvôli zvýšenému účinku. Z tohoto štádia sa vyvinula na celý rad zbraní, vo všeobecnosti nazývaných tyčové. Vyvíjala sa podobne ako dýka: spočiatku s hrotmi z pazúrika, cez bronzové a železné až po hroty z ocele.
História.
Hneď ako vznikol nápad zbrane na tyči, začali sa objavovať rôzne varianty hlavice. Vidlica či trojzubec urobili kopiju vražednejšou, „partizánska“ kopija (skrátene partizána) mala pod hlavicou krídlovité ostrie, čím spôsobovala väčšie zranenia. Niekedy mala hlavica tvar bojovej sekery. Halapartňa, podobná nožu, bola dlhá čepeľ s jedným ostrím, prípadne mala ešte sekerovitú čepeľ pod čepeľou kopije. Tieto druhy sa často používali na strhnutie jazdca z koňa vďaka sekerovitej čepeli, ktorú bolo možné použiť aj ako hák.
U jazdectva bola kopija spočiatku zbraňou používanou obojručne. Zavedenie strmeňov medzi 6. až 8. storočím n.l. znamenalo, že jazdec mohol držať kopiju pod pazuchou a napriahnuť ju do útoku silou celého svojho pohybu a nie iba silou paže. Následkom toho sa zmenil aj tvar kopije, ktorá získala na hmotnosti. Postupne ako sa z bojísk strácali jazdci v brnení, aj kopija strácala na dôležitosti. Jej ľahkú formu naďalej používali v Európe najmä Poliaci v bojoch s Friedrichom Veľkým. Potom ju prebrali Napoleonove vojská, čím ju zase rozšírili do celej Európy. Súčasťou výzbroje kavalérie bola až do prvej svetovej vojny. V poľskej armáde bola používaná až do roku 1939, teda do začiatku 2. svetovej vojny.
Súčasnosť.
Všeobecné používanie tyčových zbraní zaniklo s príchodom palných zbraní. V Afrike a na Ďalekom východe sa kopije používali proti palným zbraniam až do 19. storočia. Na mnohých miestach sa však zachovali ako ceremoniálne zbrane či ako symboly hodnosti, ktoré bolo možné v boji ľahko spozorovať a identifikovať. Britskí poddôstojníci nosili halapartne ako symbol hodnosti ešte v 19. storočí.
Karol III. (Východofranská ríša)

Karol III. Tučný (alebo Tlstý) z rodu Karolovcov (* 839 – † 13. január 888, Neudingen) bol kráľ podríše alemanskej (865/76-882), východofranský kráľ (882-887) a od roku 881 (rímsky) cisár.
Bol to najmladší syn Ľudovíta II. Nemca. Na krátky čas personálnou úniou zjednotil bývalú ríšu Karola I. Veľkého. Roku 887 bol prinútený vzdať sa vlády v prospech synovca Arnulfa.
Hughes Felicité Robert de Lamennais

Hughes Felicité Robert de Lamennais známy aj ako Frédéric de La Mennais (* 19. jún 1782, Saint-Malo, Francúzsko – † 27. február, 1854, Paríž) bol francúzsky kňaz, spisovateľ a filozof, pôvodne monarchista, postupne prešiel na pozície kresťanského liberalizmu a socializmu.
Karol II. (Francúzsko)

Karol II. alebo "Karol Holý", aj "Lysý" (* 13. jún 823, Frankfurt nad Mohanom, Nemecko – † 6. október 877, Avrieux, Francúzsko) z dynastie Karolovcov, bol od roku 843 francúzsky kráľ a od roku 875 cisár Západofranskej ríše. 
Karol bol syn Ľudovíta I. Pobožného, spojil sa s Ľudovítom II. Nemcom proti Lotarovi I., ktorého roku 841 porazili, roku 842 potvrdili spojenectvo Štrasburskými prísahami, v roku 843 podpísali Verdunskú zmluvu, čím bolo dovŕšené rozdelenie franskej ríše. 
Obdobie jeho vlády bolo poznamenané normanskými vpádmi a rozvojom feudálneho poriadku.
Kôra

Kôra môže byť:
Kontinentálna zemská kôra

Kontinentálna zemská kôra alebo pevninská kôra je časť zemskej kôry tvoriacej kontinenty. Má hrúbku 20-80 km, priemerne 40 km. Je tvorená prevažne sialitickými horninami. Jej objem neustále rastie, pretože je ľahšia a prakticky nesubdukuje.
Jej okraje označované ako šelf, do hĺbky asi 200 m sú zaliate morom, v geologickej minulosti, tomu tak nebolo vždy, napr. v strednej jure, kedy dosahovala morská transgresia jedno z svojich maxím boli zaliate až 2/3 kontinentálnej kôry. V súčasnosti existuje asi 7 miliárd km3 kontinentálnej kôry, ktoré tvoria okolo 64% celkového objemu zemskej kôry. 
Geologické členenie.
Skladá sa z 3 vrstiev:
Z geotektonického hľadiska možno v kontinentálnej kôre vyčleniť platformy (alebo tabule) so štítmi, prechodné panvy a orogénne zóny.
Priemerná hustota kontinentálnej kôry sa pohybuje veľmi blízko hodnoty 2,7 g/cm3, čo znamená, že je ľahšia ako materiál zemského plášťa, aj ako oceánska kôra, ktorých hustota sa pohybuje okolo 2,9 g/cm3. Tento rozdiel hustôt spôsobuje, že kontinentálna kôra sa neponára hlboko do plášťa a za bežných podmienok nesubdukuje.
Keďže sa podstatná časť zemskej kôry nachádza nad hladinou mora, umožnila tak vznik suchozemského života. Existencia plytkých šelfových morí na okrajoch kontinentálnych tektonických platní vytvorila podmienky pre evolúciu mnohobunkových živočíchov, ktorý sa začal na rozhraní prekambria a kambria začiatkom prvohôr pred asi 540 miliónmi rokov.
V protiklade s relatívnou nezničiteľnosťou (nemožnosť subdukcie) kontinentálnej kôry, sa jej tvar a počet platní v geologickej histórii výrazne menil v dôsledku procesov platňovej tektoniky, keď sa jednotlivé kontinenty rozpadávali, pohybovali a kolidovali. Zachovanie kontinentálnej kôry malo za následok, že na nej možno nájsť najstaršie horniny na Zemi. Väčšina z nich sa nachádza na kratogénoch - starých jadrách kontinentov, ktoré sa nazývajú štíty. Najstaršie horniny oceánskej kôry sú ruly súboru Acasta z Kanady, ktoré sú staré asi 4,01 miliardy rokov. Naproti tomu, najstaršie horniny oceánskej kôry, ktorá je postupne recyklovaná majú len okolo 180 miliónov rokov (jura). Kontinentálna kôra a vrstvy hornín, ktoré na nej ležia sú hlavným objektom štúdia geológie a umožňujú vedcom lepšie poznať históriu Zeme.
Hrúbka kontinentálnej kôry.
Hrúbka kontinentálnej kôry sa môže pohybovať v rozmedzí 20 - 80 km, priemerne je hrubá okolo 40 km. Hrúbka závisí najmä od jej veku. V mladej kôre orogénnych pásiem môže dosahovať jej hrúbka 65 (Alpy) až 80 km (Himaláje). V už stabilizovanom prvohornom Českom masíve je jej hrúbka asi 42 km (zistená v okolí Sedlčan), v oblasti Labe 27 - 28 km. V oblasti Karpát na Slovensku je jej hrúbka okolo 30 - 50 km.
Claude Lancelot

Claude Lancelot (* 1615/1616, Paríž, Francúzsko – † 15. apríl 1695, Paríž) bol francúzsky jazykovedec, prívrženec jansenizmu. V rokoch 1638 - 1673 bol v kláštore Port-Royal, alebo v jeho službách, vyučoval matematiku a gréčtinu, napr. aj Racina.
Posledné roky trávil vo vyhnanstve v Bretónsku.
Karpatská kotlina

Karpatská kotlina je pojem, ktorý je v (nielen v slovenskej, ale aj maďarskej) odbornej geologickej a geografickej literatúre (takmer) zhodný s termínom Panónska panva. 
V Maďarsku sa termín Karpatská kotlina (po maďarsky Kárpát-medence) veľmi často používa aj v širšom význame, a to ako súhrnné označenie pre Karpatskú kotlinu vo vyššie uvedenom význame (t.j. Panónsku panvu) a Karpaty, alebo (čo je takmer to isté) ako geografický „ekvivalent“ územia bývalého Uhorska (vrátane Sedmohradska), teda Veľkého Maďarska. Maďarský geograf A. Hevesi, ktorý takéto širšie používanie dôrazne odmieta ako chybné, napríklad výslovne píše, že "v každodennom používaní" v Maďarsku Karpatská kotlina zahŕňa aj Karpaty, a to isté platí "stále častejšie" aj v dejepise a ekonómii a "aj keď zriedkavejšie, žiaľ na hanbu [dotknutých] aj v geografii".
Pre pomery na Slovensku platí, že "v geovednej literatúre je termín Karpatská kotlina pomerne málo frekventovaný, ale v spoločensko-vednej oblasti sa vzhľadom na jeho historický, historicko-politický a ekonomický význam používa častejšie" a to často vo vyššie uvedenom širšom význame.
Ludwig Landgrebe

Ludwig Landgrebe (* 9. marec 1902, Viedeň – † 14. august 1991, Kolín nad Rýnom) bol nemecký filozof, predstaviteľ fenomenológie, žiak E. Husserla, vydavateľ jeho archívu.
Karteziánsky súčin

Karteziánsky súčin množiny formula_1 a množiny formula_2 je množina všetkých usporiadaných dvojíc formula_3, kde prvky formula_4 sú prvky z množiny formula_1 a prvky formula_6 sú prvky z množiny formula_2. Karteziánsky súčin množín formula_1 a formula_2 sa bežne označuje znakom formula_10. Formálne sa Karteziánsky súčin definuje vzťahom
Korček

Korček je plechová nádoba, ktorá je obyčajne upevnená na pohyblivej reťazi alebo kolese a určená na premiestňovanie kvapalín alebo sypkých materiálov.
Karteziánstvo

Karteziánstvo alebo kartezianizmus je skupina novovekých filozofických koncepcií, ktoré nadväzujú na filozofické učenie Reného Descarta (lat. Cartesius) a sústreďujú sa na formuláciu a riešenie psychofyzického problému.
Karteziánstvo je myšlienkový smer 17. a 18. storočia. Jeho
predstaviteľmi boli myslitelia rozličného zamerania, filozofi, teológovia, prírodovedci, ako napríklad, Baruch Spinoza, Nicole Malebranche a iní.
Do karteziánstva sa zaraďuje aj okazionalizmus. Je to učenie o príležitostnom charaktere príčin založené Arnoldom Geulincxom.
V polemike s kartezánstvom formuloval I. Newton hlavné princípy modernej fyziky.
Janusz Korczak

Janusz Korczak narodenia názov Henryk Goldszmit (* 22. júl 1878, Varšava, Ruské impérium – Neznámy) bol poľsko-narodený židovský lekár a pedagóg, tvorca systému internátnej výchovy, autor mnohých pedagogických prác o osobnosti dieťaťa.
Roku 1912 založil židovský sirotinec vo Varšave, ktorý viedol do roku 1942. Počas 1. svetovej vojny slúžil ako vojenský lekár.
6. augusta 1942 ho SS donútila, aby zhromaždil takmer 200 sirôt židovského pôvodu, o ktoré sa staral vo varšavskom gete. Korczak sa vzdal možnosti zachrániť si život a na znamenie vzdoru odviedol „svoje“ deti pod vlajkou s dávidovou hviezdou k vlaku, ktorý ich odviezol do zdanlivo neznáme miesto.
1. júna 2006 odhalili vo Varšave pamätník venovaný Januszovi Korczakovi.
Pamätník venovaný Januszovi Korczakovi bol odhalený tiež 9. novembra 2003 v nemeckom Günzburgu.
Korczak vo filme.
V roku 1990 natočil poľský režisér Andrzej Wajda o Janusovi Korczakovi film s názvom Korczak.
Paul Langevin

Paul Langevin (* 23. január 1872, Paríž, Francúzsko – † 19. december 1946 Paríž) bol francúzsky fyzik, člen Parížskej akadémie vied. 
Skúmal ionizáciu plynov, paramagnetizmus a diamagnetizmus atď.
Kartotéka

Kartotéka alebo lístkovnica je organizovaná zbierka záznamov na lístkoch rovnakej veľkosti, uloženych horizontálne alebo vertikálne. Môže to byť aj zariadenie, v ktorom je táto zbierka umiestnená.
Korektív

Korektív (fr.) alebo "korekcia" je opravný, vyrovnávajúci činiteľ; oprava.
Zachariáš Láni

Zachariáš Láni (* okolo 1600 – † 1645, Trenčín) bol slovenský filozof, predstaviteľ humanizmu, autor filozofických, logických, náboženskovzdelávacich či náboženskopolemických spisov.
Od r. 1642 bol superintendentom.
Kartuziánsky rád

Kartuziánsky rád alebo kartuziáni je katolícka rehoľa s prísnymi rehoľnými pravidlami založená v roku 1084 sv. Brunom, pomenovaná podľa latinského názvu Chartreuse Cartusia (kláštor v Chartreuse). Motto kartuziánskej rehole je: .
Dejiny.
Rehoľu založil spolu so šiestimi spoločníkmi sv. Bruno z Kolína pri Grenoble vo Francúzsku. V rokoch 1122 - 1127 spísal Gvigo - piaty prior kláštora regulu tohto rehoľného spoločenstva. V roku 1141 sa zišla "generálna kapitula" - najvyšší orgán kartuziánskej rehole.
Rehoľné pravidlá boli pod názvom "Statuta ordinis cartusiensis a domino Guigone priore cartusie edita" kníhtlačou vydané v Bazileji, v roku 1510.
Už niekoľko storočí sa rodí v horskom prostredí kartuziánskeho kláštora Grande Chartreuse blízkosti Grenoble známy likér Chartreuse s nezameniteľnou chuťou a vôňou. Likér pôvodne vyvinul neznámy alchymista ako "elixír dlhého života". Mníchom dal zašifrovaný recept maršal François Annibale d' Estrees v roku 1605 a údajne im trvalo 150 rokov ho rozlúštiť.
Súčasnosť.
Kartuziánsky rád má približne 400 členov, počet mužských kláštorov je 18, ženských je 5. Najviac kláštorov sa nachádza vo Francúzsku a v Španielsku po 5.
Na Slovensku bol kartuziánsky kláštor v Kláštorisku v Slovenskom raji (založený 12. mája 1299), druhý kláštor bol v Hamburku (teraz Brezovička), filiálka kláštora na Kláštorisku (fungoval v rokoch 13071329) a tretí Červený kláštor pri Dunajci.
Štruktúra.
Na čele kartuziánskeho rádu je generálna kapitula, na ktorú prichádzajú každé dva roky všetci priori. Mimo generálnej kapituly vedie rád "generál", ktorého zvolí spoločenstvo vo Veľkej Kartúze (tu vznikol kartuziánsky rád), a ktorý je pritom aj jej prior. Taktiež spoločenstvá v jednotlivých kláštoroch si samé zvolia priora. Generálna kapitula a rehoľná vizitácia v jednotlivých kláštoroch ubezpečuje jednotu rádu.
Na Slovensku bol založený v roku 1319 ďalší kláštor kartuziánov v Červenom Kláštore na Spiši (Zamagurie). Neskôr v období baroka ho spravoval rád Kamaldulov.
Korelácia (štatistika)

Korelácia je väzba (závislosť) medzi dvomi alebo viacerými znakmi v štatistickom súbore alebo medzi dvoma alebo viacerými náhodnými veličinami v teórii pravdepodobnosti.
Intenzita tejto väzby sa vyjadruje najmä korelačným koeficientom alebo korelačným pomerom.
Pojem sa uplatňuje nielen v štatistike, ale prakticky aj vo všetkých ostatných vedných odboroch.